Na osnovu člana 14c st. 1 i 4 Zakona o identifikaciji i registraciji životinja ("Službeni list RCG", broj 48/07 i "Službeni list CG", br. 73/10 i 48/15), Ministarstvo poljoprivrede i ruralnog razvoja donijelo je

Pravilnik o identifikaciji i registraciji pčelinjih društava

Pravilnik je objavljen u "Službenom listu CG", br. 53/2015 od 18.9.2015. godine, a stupio je na snagu 26.9.2015.

Član 1

Ovim pravilnikom propisuje se identifikacija i registracija pčelinjih društava (u daljem tekstu: pčelinjak), sadržaj i način vođenja registra gazdinstva pčela.

Član 2

(1) identifikacija pčelinjaka vrši se identifikacionom pločicom koja je izrađena od tvrde plastike žute boje, visine najmanje 30 mm i dužine najmanje 60 mm.

(2) identifikaciona pločica pričvršćuje se na svaku košnicu na prednjoj strani uzletišta i sadrži:

1) oznaku Ministarstva poljoprivrede i ruralnog razvoja "MPRR";

2) identifikacioni broj košnice koji se sastoji od međunarodnog koda Crne Gore i osmocifrenog broja koji čine:

- prvih sedam cifara koji predstavljaju numerički broj košnice; i

- osma cifra koja je kontrolna, a koju automatski dodjeljuje elektronska baza podataka;

3) bar kod jedinstvenog identifikacionog broja košnice.

(3) Podaci iz stava 2 ovog člana ispisuju se slovima crne boje, visine do 15 mm latiničnim pismom.

Član 3

(1) Registar gazdinstva pčelinjaka vodi se u elektronskoj formi.

(2) Registar iz stava 1 ovog člana sadrži:

1) jedinstveni identifikacioni broj pčelinjaka;

2) ime i prezime, adresu, JMB i broj telefona pčelara;

3) ukupan broj košnica sa identifikacionim brojem svake košnice i tip košnice.

(3) Unošenje podataka u registar iz stava 1 ovog člana vrši se na osnovu potvrde o izvršenoj identifikaciji pčelinjih društava i registraciji pčelinjaka.

(4) Podaci iz registra iz stava 2 ovog člana upisuju se u elektronsku bazu podataka.

(5) Potvrda iz stava 3 ovog člana izdaje se na na Obrascu koji je sastavni dio ovog pravilnika.

Član 4

Ovaj pravilnik stupa na snagu osmog dana od dana objavljivanja u "Službenom listu Crne Gore".

Broj: 323-41/15-1

Podgorica, 5. septembra 2015. godine

Ministar,

prof. dr **Petar Ivanović**, s.r.